L 358/36 Jurnalul Oficial al Uniunii Europene 13.12.2014 DECIZIA DE PUNERE ÎN APLICARE A COMISIEI din 11 decembrie 2014 privind determinarea limitelor cantitative și alocarea cotelor, pentru perioada 1 ianuarie-31 decem- brie 2015, pentru substanțele reglementate în temeiul Regulamentului (CE) nr. 1005/2009 al Parlamentului European şi al Consiliului privind substanțele care diminuează stratul de ozon [notificată cu numărul C(2014) 9322] (Numai textele în limbile cehă, croată, engleză, franceză, germană, italiană, maghiară, malteză, neerlandeză, polonă, portugheză și spaniolă sunt autentice) (2014/904/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1005/2009 al Parlamentului European și al Consiliului din 16 septembrie 2009 privind substanțele care diminuează stratul de ozon ('), în special articolul 10 alineatul (2) şi articolul 16 alineatul (1), întrucât: (1) Punerea în liberă circulație în Uniune a substanțelor reglementate importate este supusă unor limite cantitative. (2) Comisia trebuie să determine aceste limite şi să aloce cote întreprinderilor. (3) În plus, Comisia trebuie să determine cantitățile de substanțe reglementate, altele decât hidroclorofluorocarburile, la care se poate recurge pentru utilizările esențiale de laborator şi analitice, precum și întreprinderile care pot utiliza aceste cantități. (4) Determinarea cotelor alocate pentru utilizări esențiale de laborator şi analitice trebuie să garanteze respectarea limitelor cantitative prevăzute la articolul 10 alineatul (6) din Regulamentul (CE) nr. 1005/2009, prin aplicarea Regulamentului (UE) nr. 537/2011 al Comisiei ()). Deoarece limitele cantitative respective includ cantităţile de hidroclorofluorocarburi pentru care s-au acordat licențe pentru utilizări de laborator şi analitice, această alocare trebuie să acopere, de asemenea, producția şi importul de hidroclorofluorocarburi pentru utilizările menționate. (5)  Comisia a publicat un aviz adresat întreprinderilor care intenționează să importe sau să exporte din sau către Uniunea Europeană, în 2015, substanțe reglementate care diminuează stratul de ozon și întreprinderilor care intenționează să solicite, pentru 2015, o cotă pentru aceste substanțe pentru utilizări de laborator sau analitice (*), primind în urma acestuia declarații privind importurile planificate pentru anul 2015. (6)  Limitele cantitative și cotele ar trebui determinate pentru perioada 1 ianuarie-31 decembrie 2015, conform ciclului de raportare anuală în temeiul Protocolului de la Montreal privind substanțele care epuizează stratul de 0ZON. (7) Măsurile prevăzute de prezenta decizie sunt conforme cu avizul comitetului instituit prin articolul 25 alineatul (1) din Regulamentul (CE) nr. 1005/2009, ADOPTĂ PREZENTA DECIZIE: Articolul 1 Limite cantitative pentru punerea în liberă circulație Cantităţile de substanțe reglementate în temeiul Regulamentului (CE) nr. 1005/2009, care pot fi puse în liberă circulație în Uniune, în 2015, din surse aflate în afara Uniunii sunt următoarele: () JOL286, 31.10.2009,p. 1. (') Regulamentul (UE) nr. 537/2011 al Comisiei din 1 iunie 2011 privind mecanismul de alocare a cantităților de substanțe reglementate autorizate pentru utilizări de laborator și analitice în Uniune în temeiul Regulamentului (CE) nr. 1005/2009 al Parlamentului European şi al Consiliului privind substanțele care diminuează stratul de ozon OL 147,2.6.2011, p. 4). () JO C98, 3.4.2014, p. 10.